《寄泸南子止兄》
宋代·晁公溯

二年立王朝，忽然厌承明。
受诏予印绶，复作江阳行。
地当周五侯，秩视汉九卿。
边清尘不扬，主圣时自平。
上堂簪履集，出门笳鼓鸣。
想亦多宴乐，鼓瑟兼吹笙。
吏民更相戒，岂敢烦敲榜。
田间黄发叟，闻此叹且惊。
触眼未尝见，不毛今亦耕。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。